張善吉

張善吉（），字本謙，號牧菴，四川重慶府涪州黑石里人，軍籍，明朝政治人物。

 生平 
成化元年（1465年）乙酉科四川鄉試第三十六名舉人，二年（1466年）中式丙戌科會試第三百四名，三甲第一百四十四名進士《成化二年丙戌科進士登科錄》。授兵科給事中，十三年（1477年）正月與監察御史陳遵毅查盤貴州並湖廣錢糧，十四年（1478年）八月隨兵部右侍郎張鵬閱視侍衛及九門官軍，退其疲老者，同年九月升兵科左給事中，十五年（1479年）六月坐致仕貴州都指揮使林晟及其子違法事，被逮下詔獄受杖，詔免贖，謫耀州判官，秩滿待選，吏部久不調，以養生之術托太監高英轉聞於明憲宗，得召見賜對，二十年（1484年）十二月升兵科都給事中，任命下時，士論囂然，二十一年（1485年）正月吏科都給事中李俊等言六事，言及張善吉驟然升官一事，以其已丁憂勿問，弘治元年（1488年）三月考察以浮躁淺露降調，致仕歸里，正德二年（1507年）卒。

 家族 
曾祖張卜隆；祖父張德昱；父張玄，號雲菴，正統六年舉人，濟南府教授。母唐氏。具慶下。弟張蒙吉、張貞吉、張大吉。子張柱（弘治十五年進士，南京戶部主事）、張格、張楫（楚王府教授）、張模（1489年-1546年，正德十四年舉人，晉寧州知州）、張檀（都事）、張榜《明奉直大夫雲南晉寧州刺史張公墓誌銘》賜進士出身北戶部尚書郡人松泉夏邦謨撰賜進士出身南戶部員外郎郡人冠山夏國孝書賜進士出身浙江右參議郡人少嵋譚棨篆公讳模，字汝立，别号月溪。公子正臣与余子棐为姻家，余官南部时，闻公讣，流涕长太息者屡日，既为诗以挽之，今公子复具状遣人走京师乞铭于余，余仰而叹曰，余于公契交，且通家，其何辞？谨按公先世本楚应山人，始祖讳寿一，元季徙蜀，遂籍于涪之黑石里，家焉。曾大父讳德昱，生大父云菴君讳玄，正统辛酉科亚元，任济南教授，配唐氏，生牧菴君讳善吉，丙戌进士，兵科都给事中，娶冯氏、武氏，冯氏生子三，曰柱，壬戌进士，南京户部主事；曰格，未仕；曰楫，楚府教授。武氏生子三，曰模，即公；曰檀，为都事；曰榜，郡庠生。公生而颖异，人品甚高，德器恢弘，而眉宇间多润泽，睟和之色，慷慨豪迈，通晓音律，其殆曲有误，周郎顾者耶？年十五，牧菴君遣就郡庠，为弟子员，师解惑不烦，再即了悟。十九失怙恃，独持家务，兄弟同居有公。艺风诗赋，文章秀丽雄壮，以《易》领正德己卯科乡举。抱璞四上春官，竟不遇识者。乃入选为当阳令，为政以宽为本，而出之以严，邑人母爱，而师畏之。贤声上闻，当道叠加奖励，嘉靖己亥春，圣驾南幸，承天当道，谓公有大略，特委营办御善使，时论谓事莫有大且艰于此辙，咸弔之，公徐徐曰，吾尽吾心焉耳，祸福非所计也。既而丰俭适宜，甚称上意。是年秋，皇上复南幸，奉梓宫葬承天陵，巡抚顾东桥、巡按朱师斋知公有经济，复委署钟祥事，时百官执事恐甚，有畏威自缢者，有望风逃去者，公独意思安，间指挥谋画，事无巨细缓急，虽旁午于前，而应答如响，一时声誉藉藉，为贤能首称，大被朝廷旌赏，封其生母为孺人，给由北上天官氏，谓公贤劳，升滇南晋宁州守。州远而夷，公单骑携二仆往，临政厉精如初，当道交章荐之，内补有日。不幸，天不假年，一疾弗起，以嘉靖丙午年七月初十日子时卒于州之正衙。公未疾，堂之云版不击忽破，卒之夜，堂之大树忽析为二。噫！无乃刚大之气散而为变，物遇之而俱碎耶？异事也。公柩归蜀，滇士夫如侍御陳表、唐錡、段承恩辈缟素，路祭十里外，儿童父老顶香执绋，拥灵輀，至不得行。夫民心至愚而神公，既殁，人情如此，殆无所为而为者，可以观政矣。公事亲纯孝，兄弟怡怡，居乡恂恂如也。以弘治己酉年五月四日午时生，享年五十有八。妻刘氏，郡宗伯凌云公之女。继妻李氏，生一子，即正臣，为郡庠生。女二，长适庠生樊玠，次适庠生夏棐。正臣娶杨氏，丰都佥宪公子孟琳之女。孙女一，许余孙湛。刘氏先公卒，殡黄溪。今以戊申年五月四日合葬于黑石里吴山之阳。。

参考文献

S
Category:涪陵人
Category:軍籍進士
Category:明朝兵科給事中
Category:明朝兵科左給事中
Category:明朝耀州判官
Category:明朝兵科都給事中